ddrg/super_eurlex huggingface dataset:
(3)

Arbejdstager- og arbejdstagerepræsentanterne har forelagt en liste over de personer, de ønsker at indstille til de pladser som medlemmer og suppleanter, der er blevet ledige efter at nogle medlemmer og suppleanter er trådt tilbage –
3.2.

DE PROGRAMMER, SOM ITALIEN FORELAGDE VEDRØRENDE DEN SELVSTYRENDE PROVINS TRENTO HHV. DEN 23. DECEMBER 1996 OG DEN 14. JULI 1997, OMFATTER: Zona Val di Sole e di Non — Noce-bjergstrømmens afvandingsområde, fra udspringet til S. Giustina-dæmningen. Zona Val dell'Adige — den nedre del — Adige-flodens afvandingsområder og dens udspring i den selvstyrende provins Trento, fra grænsen til provinsen Bolzano til Ala-dæmningen (vandkraftværk). (NB: Den øvre del af ZONA VAL DELL'ADIGE er omfattet af det godkendte program for Bolzano-provinsen. Zonens øvre og nedre del skal betragtes som én epidemiologisk enhed). Zona Torrente Arnò — Arnò-bjergstrømmens afvandingsområde, fra udspringet til nedstrømsdæmningen forud for det sted, hvor Arnò-bjergstrømmen løber sammen med Sarca-floden. Zona Val Banale — Ambies-bjergstrømmens afvandingsområde frem til dæmningen ved et vandkraftværk. Zona Varone — Magnone-bjergstrømmens afvandingsområde, fra udspringet til vandfaldet. Zona Alto e Basso Chiese — Chiese-flodens afvandingsområde, fra udspringet til Condino-dæmningen, bortset fra afvandingsområderne for bjergstrømmene Adanà og Palvico. Zona Torrente Palvico — Palvico-bjergstrømmens afvandingsområde frem til en dæmning af beton og stenfyld.
(1)

Ved direktiv 92/65/EØF er der fastsat dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner. I henhold til nævnte direktiv skal betingelserne for indførsel af katte, hunde og fritter mindst svare til betingelserne i Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (2). Formålet med at ligestille betingelserne for ikke-kommerciel og kommerciel transport af disse arter var at undgå svig i forbindelse med handel med selskabsdyr.
(1)

Bulgarien bekræftede den 23. december 2004 et udbrud af Newcastle disease i det administrative distrikt Kardzhali i Bulgarien. For at begrænse risikoen for indslæbning af sygdommen i Fællesskabet vedtog Kommissionen den 23. december 2004 beslutning 2004/908/EF om beskyttelsesforanstaltninger over for Newcastle disease i Bulgarien (3) som en øjeblikkelig foranstaltning til at suspendere import fra Bulgarien af levende fjerkræ, strudsefugle, opdrættet og vildtlevende fjervildt samt rugeæg af disse arter.
(6)

En cost-benefit-analyse, som er udarbejdet til dette formål, har vist, at det mest hensigtsmæssige valg i forhold til andre mulige løsninger vil være at lade et forvaltningsorgan forvalte visse centraliserede dele af programmerne inden for områderne undervisning, audiovisuelle medier og kultur, både ud fra et finansielt og et ikke-finansielt synspunkt.
(3)

De tyske myndigheder har underrettet Kommissionen om den seneste udvikling i sygdommen hos vildtlevende svin i Niedersachsen, Nordrhein-Westfalen og Saarland. Det fremgår af disse oplysninger, at det er lykkedes at udrydde klassisk svinepest hos vildtlevende svin, og at der ikke længere er behov for de godkendte udryddelses- og vaccinationsplaner i de pågældende delstater.
(3)

For ikke at ødelægge handelsmønstrene bør det fortsat være tilladt for medlemsstaterne ved import fra tredjelande af frugtplanteformeringsmateriale og frugtplanter at anvende betingelser, der svarer til dem, der gælder for tilsvarende EF-produkter, jf. artikel 16, stk. 2, i direktiv 92/34/EØF.
(3)

For ikke at ødelægge handelsmønstrene bør det fortsat være tilladt for medlemsstaterne ved import fra tredjelande af plantemateriale og formeringsmateriale af grøntsagsplanter, bortset fra frø, at anvende betingelser, der svarer til dem, der gælder for tilsvarende EF-produkter, jf. artikel 16, stk. 2, i direktiv 92/33/EØF.
—

Landbrugsministeriets regionalkontor (Direcção Regional da Agricultura) i Alentejo: kommunerne (concelhos) Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (øst for A2, sognene (freguesias) Santa Susana, Santiago og Torrão) og Gavião
(2)

For 2005 råder Fællesskabsfonden for Tobak over et beløb på i alt 28,8 mio. EUR, hvoraf halvdelen bør anvendes til finansiering af specifikke foranstaltninger, der kan hjælpe tobaksproducenterne med at omstille sig til andre afgrøder eller andre jobskabende erhvervsaktiviteter, samt undersøgelser i forbindelse hermed.
(5)

Italien bør have tilladelse til at anvende stikprøveundersøgelser til at anslå mere end det fastsatte maksimum på 10 vægtprocent af de fiskerivarer, der er landet, under forudsætning af at de heraf følgende skøn over landingernes samlede vægt er af mindst tilsvarende pålidelighed.
(6)

Så længe de nuværende markedsvilkår er fremherskende, vil importen af varer fra Rusland og Rumænien sandsynligvis bevare den stærke position, og det er usandsynligt, at der skulle ske en betydelig stigning i importen fra Ukraine og/eller Kroatien. Det fastslås derfor, at det i denne særlige situation ikke er sandsynligt, at der igen vil blive forvoldt EF-erhvervsgrenen skade, hvis den stigning i toldsatserne, som er fastsat ved forordningen om endelig told, suspenderes. Derfor og på baggrund af de særlige omstændigheder vedrørende bl.a., at foranstaltningerne for importen af varer fra Rusland og Rumænien ikke anvendes, fastslås det, at den told på 23 % og på 38,5 %, der blev fastsat i den oprindelige undersøgelse for henholdsvis Kroatien og Ukraine, vil være tilstrækkelig til at fjerne skadevoldende dumping.
(3)

De medlemsstater, som har anmodet om at få tilladelse til at anvende data fra andre kilder end statistiske undersøgelser, har forelagt Kommissonen teknisk dokumentation over disse kilders relevans og nøjagtighed. Det følger af en gennemgang af denne tekniske dokumentation, at de tilladelser, som medlemstaterne har anmodet om, bør gives.
c)

de fælles veterinærdokumenter til brug ved import for alle afviste sendinger samt for alle produkter, der underkastes følgende særlige procedurer i henhold til direktiv 97/78/EF: i) den særlige overvågningsprocedure, jf. artikel 8, stk. 4, ii) proceduren for transit fra et tredjeland til et andet tredjeland, jf. artikel 11, stk. 1, iii) proceduren for overførsel til en frizone, et frilager eller et toldoplag, jf. artikel 12, stk. 1, iv) proceduren for leverancer til skibe, jf. artikel 13, stk. 1, v) proceduren for genindførsel af EF-produkter, jf. artikel 15, stk. 1.
(2)

Danmark har forelagt dokumentation, for at Limfjorden kan opnå status som godkendt zone med hensyn til Bonamia ostreae og Marteilia refringens. Af dokumentationen fremgår det, at zonen opfylder kravene i direktiv 91/67/EØF. Den kan derfor indrømmes status som godkendt zone og bør føjes til listen over godkendte zoner i beslutning 2002/300/EF.
(4)

For ikke at stille HCFC-brugere, der fremstiller andre produkter end skum fra den 1. januar 2003, dårligere, hvilket ville ske, hvis tildelingsordningen skulle baseres på den tidligere markedsandel for anvendelse af HCFC til andre produkter end skum, er det hensigtsmæssigt at indføre en ny tildelingsordning for HCFC-anvendelse efter den nævnte dato, hvad angår fremstilling af andre produkter end skum. For perioden 2004-2009 blev en tildelingsordning, der udelukkende var baseret på den gennemsnitlige tidligere markedsandel af HCFC anvendt til fremstilling af andre produkter end skum, anset for den mest hensigtsmæssige.
(4)

Ved Kommissionens beslutning 2003/634/EF (3) godkendes og opstilles en liste over programmer, som medlemsstaterne har forelagt for at opnå godkendelse af zoner og akvakulturbrug med hensyn til VHS og IHN. Italien har meddelt, at to programmer, som blev godkendt ved nævnte beslutning, nu er afsluttet. Af den fremlagte dokumentation fremgår det, at ét akvakulturbrug kan indrømmes status som godkendt akvakulturbrug i en ikke-godkendt zone og bør føjes til listen over godkendte akvakulturbrug, medens én zone kan indrømmes status som godkendt zone og bør føjes til listen over godkendte zoner.
(7)

Kommissionens Levnedsmiddel- og Veterinærkontor undersøgte i 1997 for første gang hygiejneforholdene i Iran og konstaterede, at det var nødvendigt at forbedre hygiejnen samt mulighederne for at spore pistacienødder. Undersøgelsesholdet havde ikke mulighed for at kontrollere samtlige trin i håndteringen af pistacienødder forud for eksport. De iranske myndigheder gav tilsagn om forbedring af forholdene, navnlig i forbindelse med produktion, håndtering, sortering, forarbejdning, emballering og transport. Det var derfor hensigtsmæssigt at underkaste pistacienødder og visse deraf afledte produkter fra Iran særlige betingelser for at sikre et højt folkesundhedsbeskyttelsesniveau. Der blev gennemført opfølgende kontrolbesøg i 1998 og 2001. Selv om disse kontrolbesøg har vist, at situationen på hygiejneområdet i høj grad er forbedret, er der af hensyn til folkesundheden fortsat behov for særlige betingelser for pistacienødder og visse deraf afledte produkter fra Iran.
(2)

Vedtægten for Europols personale (3), særlig bilag 8 hertil, fastsætter særbestemmelser for proceduren for genudnævnelse af Europols direktør og vicedirektører.
(4)

Traktatens artikel 104, stk. 5, fastsætter, at Kommissionen skal afgive en udtalelse til Rådet, hvis den finder, at der er eller kan opstå et uforholdsmæssigt stort underskud i en medlemsstat. Efter at have undersøgt alle de relevante faktorer, der tages hensyn til i Kommissionens rapport i henhold til artikel 104, stk. 3, og med henvisning til Det Økonomiske og Finansielle Udvalgs udtalelse i henhold til artikel 104, stk. 4, konkluderede Kommissionen i sin udtalelse af 24. juni 2004, at der forelå et uforholdsmæssigt stort underskud i Malta.
(4)

Efter traktatens artikel 104, stk. 5, skal Kommissionen afgive en udtalelse til Rådet, hvis den finder, at der er eller kan opstå et uforholdsmæssigt stort underskud i en medlemsstat. Efter at have undersøgt alle de relevante faktorer, der tages hensyn til i Kommissionens rapport i henhold til artikel 104, stk. 3, og med henvisning til Det Økonomiske og Finansielle Udvalgs udtalelse i henhold til artikel 104, stk. 4, konkluderede Kommissionen i sin udtalelse af 24. juni 2004, at der forelå et uforholdsmæssigt stort underskud i Cypern.
(4)

Traktatens artikel 104, stk. 5, fastsætter, at Kommissionen skal afgive en udtalelse til Rådet, hvis den finder, at der er eller kan opstå et uforholdsmæssigt stort underskud i en medlemsstat. Efter at have undersøgt alle de relevante faktorer, der tages hensyn til i Kommissionen rapport i henhold til artikel 104, stk. 3, og med henvisning til Det Økonomiske og Finansielle Udvalgs udtalelse i henhold til artikel 104, stk. 4, konkluderede Kommissionen i sin udtalelse af 24. juni 2004, at der forelå et uforholdsmæssigt stort underskud i Slovakiet.
(6)

Den generelle vurdering fører til følgende konklusioner: Det offentlige underskud i Den Tjekkiske Republik udgjorde 12,9 % af BNP i 2003 (5,9 % af BNP, når der ses bort fra en større engangstransaktion forbundet med imputerede statsgarantier) og lå dermed over traktatens referenceværdi på 3 % af BNP. Det offentlige underskuds overskridelse af referenceværdien skyldtes ikke usædvanlige begivenheder uden for de tjekkiske myndigheders kontrol eller et alvorligt økonomisk tilbageslag i stabilitets- og vækstpagtens forstand. Det offentlige underskud vil sandsynligvis også ligge over 3 % af BNP i 2004. Mere præcist forventes det offentlige underskud ifølge Kommissionens prognoser fra foråret 2004 at udgøre 5,9 % af BNP i 2004, mens der i henhold til Den Tjekkiske Republiks konvergensprogram forventes et underskud på 5,3 % af BNP. Den offentlige gældskvote, der udgjorde 37,6 % i 2003, vil sandsynligvis forblive under traktatens referenceværdi på 60 % af BNP i 2004 —
(4)

Tre kødvirksomheder på listen over virksomheder, der er omfattet af overgangsordningen, har ydet en stor indsats for at opfylde de strukturelle krav, der er fastsat i EF-lovgivningen. Som følge af visse, ganske særlige tekniske begrænsninger, er disse virksomheder imidlertid ikke i stand til at afslutte forbedringen af deres anlæg inden udløbet af den fastsatte frist. De bør følgelig have mere tid til at fuldende disse forbedringer.
(2)

I Slovenien har fåre- og gedebrucellose været anmeldelsespligtig i mindst fem år, og der har ikke været noget officielt bekræftet tilfælde af denne sygdom i den periode. Den pågældende medlemsstat har også nedlagt forbud mod at vaccinere mod denne sygdom i mindst tre år. Endvidere har Slovenien forpligtet sig til at overholde visse andre bestemmelser i direktiv 91/68/EØF vedrørende stikprøver, der skal foretages efter anerkendelse af, at denne medlemsstat er fri for brucellose. Slovenien bør derfor anerkendes som officielt fri for brucellose (B. melitensis) for så vidt angår fåre- og gedebedrifter.
(6)

Den generelle vurdering fører til følgende konklusioner: Det offentlige underskud i Polen udgjorde 4,1 % af BNP i 2003 og lå dermed over traktatens referenceværdi på 3 % af BNP. Det offentlige underskuds overskridelse af referenceværdien skyldtes ikke usædvanlige begivenheder uden for de polske myndigheders kontrol eller et alvorligt økonomisk tilbageslag i stabilitets- og vækstpagtens forstand. Det offentlige underskud vil sandsynligvis også ligge over 3 % af BNP i 2004. Mere præcist forventes det offentlige underskud ifølge Kommissionens prognoser fra foråret 2004 at udgøre 6,0 % af BNP i 2004, mens der i henhold til Polens konvergensprogram forventes et underskud på 5,7 % af BNP. Den offentlige gældskvote, der udgjorde 45,4 % i 2003, vil sandsynligvis forblive under traktatens referenceværdi på 60 % af BNP i 2004. Det vil være nødvendigt at opjustere tallene for det offentlige underskud og den offentlige gæld, hvis de åbne pensionsfonde ikke medregnes under den offentlige sektor i forlængelse af Eurostats beslutning om klassificeringen af de finansierede pensionsfonde —
(1)

De operationelle behov og behovet for effektivt at bekæmpe organiserede former for kriminalitet gennem Europol kræver, at Israel tilføjes på listen over de tredjelande, som Europols direktør bemyndiges til at indlede forhandlinger med.
DA Den Europæiske Unions Tidende C 53/15

RÅDETS AFGØRELSE

af 17. februar 2005

om genudnævnelse af præsidenten for Kontoret for Harmonisering i det Indre Marked (Varemærker og Design)

(2005/C 53/02)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker (1), særlig artikel 120, stk. 1 og 2,

under henvisning til Rådets afgørelse af 2. maj 2000 om udnævnelse af præsidenten for Kontoret for Harmonisering i det Indre Marked (Varemærker og Design) (2),

under henvisning til forslag fra Administrationsrådet under Kontoret for Harmonisering i det Indre Marked (Varemærker og Design) af 23. november 2004 om genudnævnelse af præsidenten for Harmoniseringskontoret —

TRUFFET FØLGENDE AFGØRELSE:

Eneste artikel

Wubbo de BOER, født den 27. maj 1948, genudnævnes som præsident for Kontoret for Harmonisering i det Indre Marked (Varemærker og Design) for perioden 1. oktober 2005 til 30. september 2010.

Udfærdiget i Bruxelles, den 17. februar 2005. På Rådets vegne J.-C. JUNCKER Formand

(1) EFT L 11 af 14.1.1994, s. 1. Senest ændret ved forordning (EF) nr. 422/2004 (EUT L 70 af 9.3.2004, s. 1).

(2) EFT C 139 af 18.5.2000, s. 1.
(5)

En afgiftsfritagelse fremmer brugen af fast brændsel af lav værdi til energiproduktion i stedet for deponering. Da energianvendelse ud fra et miljøpolitisk synspunkt må foretrækkes frem for deponering, indebærer anvendelsen af »forureneren betaler«-princippet, at der på baggrund af energiindholdet af sådant fast brændsel af lav værdi anvendes en lavere afgiftssats på dette. Som følge af materialets varierende kvalitet og energiindhold og de dermed forbundne vanskeligheder ved at fastsætte en nøjagtig afgiftssats samt de beskedne involverede beløb kan en fuldstændig fritagelse godtages som en midlertidig foranstaltning. Fritagelsen bør derfor være tidsbegrænset.
(7)

For så vidt angår beskyttelse af euroen mod falskmøntneri indeholder Rådets forordning (EF) nr. 1338/2001 (7) bestemmelser om etablering af et tæt, løbende samarbejde mellem de nationale myndigheder og Kommissionen, idet sidstnævnte får til opgave gennem høringer af et passende rådgivende udvalg at sikre den overordnede beskyttelse af den fælles mønt. I medfør af Rådets afgørelse 2001/923/EF (8) blev Kommissionen gjort ansvarlig for forvaltningen og gennemførelsen i samarbejde med medlemsstaterne af et fællesskabshandlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles«-programmet).
(6)

Den generelle vurdering fører til den konklusion, at det offentlige underskud nåede op på 3,2 % af BNP i 2003 i Nederlandene, og at overskridelsen af traktatens referenceværdi på 3 % af BNP opstod på trods af omfattende spareforanstaltninger fra myndighedernes side. Ifølge Kommissionen skyldes overskridelsen af referenceværdien på 3 % af BNP i 2003 primært virkningen af den økonomiske afmatning. Det offentlige underskuds overskridelse af referenceværdien på 3 % af BNP er dog ikke en følge af en usædvanlig begivenhed, der ligger uden for de nederlandske myndigheders kontrol, og er heller ikke en følge af et alvorligt økonomisk tilbageslag i stabilitets- og vækstpagtens forstand, der defineres som et fald i BNP i faste priser på mindst 2 %. Selv under hensyntagen til de supplerende foranstaltninger, myndighederne traf beslutning om den 16. april 2004, og som ikke var inkorporeret i Kommissionens prognose fra foråret 2004, er der en risiko for, at det offentlige underskud vil ligge over 3 % af BNP igen i 2004. Dette tyder på, at underskuddets overskridelse af traktatens referenceværdi på 3 % af BNP muligvis ikke er midlertidig. Endelig vil gældskvoten, som ifølge Kommissionens forårsprognose ventes at nå op på 56,3 % af BNP i 2004, forblive under traktatens referenceværdi på 60 % af BNP i det år —
(9)

I henhold til De Europæiske Fællesskabers Domstols retspraksis må Kommissionen, »for at kunne opstille et udkast til en liste over lokaliteter af fællesskabsbetydning med henblik på at oprette et sammenhængende europæisk økologisk net af særlige bevaringsområder, have en udtømmende oversigt over valgte lokaliteter, der på nationalt niveau har en relevant økologisk interesse med hensyn til det formål, som tilsigtes med direktivet, nemlig bevaring af naturtyper samt vilde dyr og planter. (…) Kun på denne måde er det muligt at realisere det formål, der tilsigtes med direktivets artikel 3, stk. 1, første afsnit — opretholdelsen og genopretningen af en gunstig bevaringsstatus for de pågældende naturtyper og levesteder i deres naturlige udbredelsesområde — for så vidt angår områder, der er beliggende på begge sider af en eller flere af Fællesskabets indre grænser« (3).
(2)

De slovakiske myndigheder har underrettet Kommissionen om den seneste udvikling i sygdommen hos vildtlevende svin. Det fremgår af disse oplysninger, at det er lykkedes at udrydde klassisk svinepest hos vildtlevende svin i de områder, der hører under veterinær- og fødevareadministration Levice, Nitra, Topoľčany og Nové Mesto nad Váhom, og i Púchov-distriktet, og at der ikke længere er behov for den godkendte udryddelsesplan i de pågældende områder. Vaccinationsplanen bør i lyset af de epidemiologiske oplysninger udvides, så også vildtlevende svin i distrikterne Ilava, Žiar nad Hronom, Žarnovica og Banská Štiavnica vaccineres mod klassisk svinepest.
(3)

Det fremgår af disse oplysninger, at det er lykkedes at udrydde klassisk svinepest hos vildtlevende svin, og at der ikke længere er behov for de godkendte udryddelses- og vaccinationsplaner i disse områder.
(3)

Frankrig har fremlagt oplysninger, hvoraf det fremgår, at det er lykkedes at udrydde klassisk svinepest hos vildtlevende svin i Moselle, og at der ikke længere er behov for den godkendte udryddelsesplan.
(1)

Ved Kommissionens beslutning 97/296/EF af 22. april 1997 om listen over tredjelande, hvorfra det er tilladt at indføre fiskerivarer til konsum (2) er der opstillet en liste over lande og områder, hvorfra det er tilladt at importere fiskevarer til konsum. Del I i bilaget til nævnte beslutning indeholder listen over de lande og områder, der er omfattet af en særlig beslutning i henhold til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (3), og del II i nævnte bilag indeholder listen over de lande og områder, der opfylder betingelserne i artikel 2, stk. 2, i beslutning 95/408/EF.
2.

GRUPPER OG ENHEDER 1) Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Sorte September og Revolutionary Organisation of Socialist Muslims) 2) Al-Aqsa Martyrs’ Brigade/Al Aqsa-Martyrernes Brigade 3) Al-Aqsa. e.V. 4) Al-Takfir og al-Hijra 5) Aum Shinrikyo (alias AUM, alias Aum Supreme Truth, alias Aleph) 6) Babbar Khalsa 7) Gama’a al-Islamiyya (islamisk gruppe) (alias Al-Gama’a al-Islamiyya, IG) 8) Great Islamic Eastern Warriors Front (IBDA-C) 9) Hamas (herunder Hamas-Izz al-Din al-Qassem) 10) Holy Land Foundation for Relief and Development 11) International Sikh Youth Federation (ISYF) 12) Kahane Chai (Kach) 13) Det Kurdiske Arbejderparti (PKK) (alias KADEK, alias KONGRA-GEL) 14) Lashkar e Tayyaba (LET)/Pashan-e-Ahle Hadis 15) Mujahedin-e Khalq Organisation (MEK eller MKO) (bortset fra National Council of Resistance of Iran (NCRI)) (alias National Liberation Army of Iran (NLA, MEK’s militante fløj), the People’s Mujahidin of Iran (PMOI), Muslim Iranian Student’s Society) 16) Ejército de Liberación Nacional/Den Nationale Befrielseshær 17) New People’s Army (NPA), Filippinerne, tilknyttet Sison José María C. (alias Armando Liwanag, alias Joma, der er leder af NPA) 18) Palestine Liberation Front/Den Palæstinensiske Befrielsesfront (PLF) 19) Palestinian Islamic Jihad/Palæstinensisk Islamisk Jihad (PIJ) 20) Popular Front for the Liberation of Palestine/Folkefronten til Palæstinas Befrielse (PFLP) 21) Popular Front for the Liberation of Palestine-General Command/Folkefronten til Palæstinas Befrielse-Generalkommandoen (alias PFLP-General Command, alias PFLP-GC) 22) Fuerzas armadas revolucionarias de Colombia (Colombias væbnede revolutionære styrker) (FARC) 23) Folkets Revolutionære Befrielseshær/Befrielsesfront/Parti (DHKP/C) (alias Devrimci Sol (Revolutionært Venstre), Dev Sol) 24) Sendero Luminoso (SL) (Den Lysende Sti) 25) Stichting Al Aqsa (alias Stichting Al Aqsa Nederland, alias Al Aqsa Nederland) (Al Aqsa-foreningen i Nederlandene) 26) Autodefensas Unidas de Colombia (AUC) (de forenede selvforsvarsstyrker i Colombia).